Nerea Campos

Nerea Campos (Legazpi, Gipuzkoa, 2001eko martxoaren 2a) psikologoa eta rallyetako kopilotua da. Trauman eta EMDR terapian espezializatutako psikologoa da, neuropsikologian eta haur eta gazteen artean esperientzia duena. 2025eko Euskadiko rallysprint kopiloto txapelduna izan zen.
 Bizitza 
Familia kotxezalea zen, baina ez zuen karreretara joateko ohiturarik. Gurasoak neba zaharragoarekin saiatu ziren karrera munduan sartzen eta ez zuen gogoko izan, Nerearekin, ostera, saiatu ere ez. 13 urterekin ikusi zuen lehen aldiz osabak korritu zuen proba bat. Lagun bat egin zuen bertan eta apurka-apurka mundu horretan sartzen hasi zen. Gustatu eta hurrengo urtean urtebetetze opari jaso zuen kopilotu ikastaroa.  

 Ikasketak 
Psikologiako Gradua egin zuen Deustuko Unibertsitatean, Bilbon. Ondoren, Osasun Psikologia Orokorreko Masterra egin zuen Atlantikoko Europar Unibertsitatean eta osatzeko Trauma eta EMDR terapiako unibertsitate-aditua Errioxako Nazioarteko Unibertsitatean.

 Lan ibilbidea 

 Psikologo 
Lan hauetan jardun du: Psikologo Sanitario Orokorra Memoria Unitatean, Donostian; Psikologo Beasaingo Aragoiti Egoitzan – Ebaluazio neuropsikologikoetan eta errehabilitazio kognitiboan espezializatua; eta Haur eta Gazte Psikologoa Cooperating Volunteers, India – Nazioarteko esperientzia laguntza eta aholkularitza psikologikoan.  

 Kopilotu 
Hainbat kopilotu ikastaro egin ostean, bat-batean gidari batek aukera eman zion proba batean parte hartzeko. 16 urterekin hasi zen Rally probetan. Kopilotuaren lana erabakiorra da. Aurretik prestatzen du pilotoarekin berarekin egindako planina (bidea eta 'kantatzeko' oharrak), programa, ordutegia, gasolina kopurua, mapa, non egon eta zer egin, logistika (kotxea eramateko erremolkea...). Nerea Camposek proba amaitu ostean, kotxe barruko grabazioa birpasatzen du, hurrengoan hobetzeko. Helburu horrekin beste kopilotu batzuen lanak ere aztertzen ditu.

2022ko martxo hasieran Gabiria-Legazpi Rallysprintaren 24. edizioa ohiko egunetan eta normaltasun osoz egin ahal izan zen, aurrekoa ez bezala, COVID 19 pandemiaren ondorioz abuztuan egin behar izan baitzen. Rallysprinteko irabazleak Aitor Aristegi eta Mikel Izco izan ziren, hiru erlojupekoetan azkarrenak izan baitziren, 13:17.860ko denbora batuz. Bigarren postuan Iñigo Alustiza pilotu legazpiarra geratu zen, Maialen Izagirre kopilotuarekin batera, guztira 13:38.466ko denbora eginez. Hirugarren postuan Gorka Idigoras eta Nerea Campos kopilotu legazpiarra geratu ziren, hiru kanporaketen artean 13:42.143ko denbora lortu zutelarik. Hauexek izan ziren irabazleak mailaz maila: bigarren mailan Asier Aguirrezabala eta Garazi Beitia; hirugarrenean, Iñigo Alustiza eta Maialen Izagirre; laugarrenean, Xabier Mujika eta Miriam Iztueta. Bosgarren mailari zegokionez, Gorka Idigoras eta Nerea Campos izan ziren garaile, seigarren maila Aitor Aristegirentzat izan zen eta Mikel Izkok, Egoitz Garciak eta Sergio Villarrek irabazi zuten hamargarren maila. H2 mailan Aitor Hoyos eta Iñaki Urrestarazuk lortu zuten garaipena, eta junior mailan, Egoitz Lizarralde eta Leire Odriozolak.

2025eko uztailean izan zen Esko Motor taldeak antolatu zuen Eskoriatzako rallysprint- delakoaren laugarren edizioan irabazlea izan zen Gorka Idigoras gidari eskoriatzarrekin batera. 42 bikotek hartu zuten eta lau aldiz egin behar izan zuten ibilbidea: lehen biak, Aretxabaletatik Eskoriatzara, eta, arratsaldean, kontrako noranzkoan. Podiumera igo ziren bikoteak hauxek izan ziren: 1. postuan Gorka Idigoras eta Nerea Campos – 21'50"0 denboraz; 2. postuan, Alberto Marcos eta Garazi Beitia – 22'11"6 eta 3. postuan Mikel Quintana eta Anton Gandiaga – 22'57"2.

2025eko urriaren 11n, Intxorta Rallysprintean Gorka Idigoras-Nerea Campos (Peugeot 208Rally4) izan ziren irabazleak. Podiuma osatu zuten Aitor Zabaleta-Ander Odriozola (Bmw M3 E46) eta Iñigo Olabe-Sergio Martínez (Citroën DS3 R3T) bikoteekin.

 Palmaresa 

 2025eko Euskadiko rallysprint kopiloto txapelduna link=Archivo:Gold_medal_icon.svg|15x15px 
 2025eko urriaren 11n, Intxorta Rallysprintean irabazi zuen Gorka Idigorasekin batera.link=Archivo:Gold_medal_icon.svg|15x15px 
 2025eko uztailean, Eskoriatzako rallysprinteko txapelduna Gorka Idigorasekin link=Archivo:Gold_medal_icon.svg|15x15px 

 Erreferentziak 

 Kanpo estekak 

 Bideoa: Rallysprint Intxorta 2025 6' 
 Bideoa: ON Board|Gorka Idigoras - Nerea Campos | Peugeot 208 Rally4 [TC2 RALLY GOILURRAK 2025] 7'
 Bideoa: Gorka del Cid - Nerea Campos | Rally Tierra de Santillana del Mar 2023 | Ford Focus 3' 

Kategoria:Legazpiarrak
Kategoria:kirolariak
Kategoria:Emakume kirolariak
Kategoria:Gipuzkoako kirolariak
Kategoria:Kopilotuak
Kategoria:Rally gidariak
Kategoria:Psikologoak
Kategoria:Emakume psikologoak
Kategoria:Euskal Herriko psikologoak